Tartu linn jõudis kultuurkapitaliga kokkuleppele südalinna kultuurikeskuse rahastamises
#000003
Tartu linna osalus südalinna kultuurikeskuse (SÜKU) rahastamises saab olema 33 protsenti ning riik maksab ülejäänud 67 protsenti. SÜKU teemal jõuab volikokku ka detailplaneering, millega loodetakse lisaks Keskparki planeeritavale keskusele ümber planeerida ka pargi lähedal asuvad tänavad.
#000004
Tartu Südalinna Kultuurikeskuse maksumuseks on hinnatud koos käibemaksuga 88,4 miljonit eurot. Tartu soov oleks olnud sellest maksta 25 protsenti, aga lõpuks jäi kokkulepe ikkagi 33 protsendilise osaluse peale. See tähendab linnalt umbes 29-miljonilist finantseeringut.
#000005
"Eelarvestamise aluseks on võetud ehitushinna indeks ja ehitushind selle aasta alguse seisuga," rääkis Tartu linnapea Urmas Klaas. Ta lisas, et protsessi järgnevates etappides jälgitakse eelarves püsimist hoolega. "Selge on see, et kõik peab olema jõukohane."
#000006
Kui seni on räägitud peamiselt vaid Keskpargi saatusest, siis tegelikult on SÜKU-ga kaasneva planeeringu ala palju suurem, ulatudes Küüni tänavast Emajõeni ja kaubamajast Poe tänavani.
#000007
"Vabaduse Puiesteel tõmbame sõidutee kokku," sõnas jääb südalinna kultuurikeskuse projektijuht Elo Kiivet.
#000008
Kogu ala jaoks kuulutatakse jaanuaris välja rahvusvaheline arhitektuurikonkurss, mille žüriis on lisaks kohalikele projekti eestvedajatele ka ERM-i ja Arvo Pärdi keskuse arhitektid. Hoonel võib olla maksimaalselt neli korrust ning selle pindala on ligikaudu 20 000 ruutmeetrit, kuhu lisandub umbes 7000 ruutmeetrine maa-alune parkla.
#000009
"Kõige suurem ootus, mida me arhitektuurivõistluse osalejatelt loodame näha, on see, et nad saaksid aru, kuhu see hoone tuleb. Ehk me tahame suurt südalinnakultuurikeskust, mis täiendab seda parki, mitte ei asenda," lisas Kiivet.
#000010
Keskust on plaanis ehitama hakata aastal 2026 ning valmima peaks see 2029. aastaks.
#000011
Tartu volikogu algatas südalinna kultuurikeskuse detailplaneeringu
#000013
ERM-i jõululaat toob kokku 180 kauplejat
#000014
Tartu SÜKU rahastus ootab kultuurikomisjoni otsust
#000017
Mart Avi avaldas singli "Village Affairs"
#000028
Krõõt Kukkur: mu pildid on mu tõeline pale
#000029
Raili Keivi näitus kõrvutab disainiklassika samade esemete uuendatud vormidega
#000039
Otse neljapäeval kell 11: muuseumi aastaauhindade konverents
#000041
Otse neljapäeval kell 19: selguvad tänavused Muuseumiroti võitjad
#000042
Galerii ja videod: Anne Paluver 70
#000052
Arhiivide üldinfoarhiiv.err.eeKoopiad ja kasutamineMuuseumKostüümilaenutusTehnilised teenusedHelistuudiodKultuuriteatedKutse andmine
#000053